Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: szóló 2253/1999. (X. 7.) Korm. határozattal elfogadott
Paragraph Index: 515

(1) Az „Agrár-környezetvédelmi céltámogatások” elnyerésére pályázatot lehet benyújtani. A pályázatok részletes feltételeit és szakmai követelményeit a Földművelésügyi és Vidékfejlesztési Értesítőben közzétett pályázati felhívás tartalmazza. A pályázatokat legkésőbb pályázati felhívás közzétételét követő 45 napon belül a földhasználat 2001/145. szám szerint illetékes megyei földművelésügyi hivatalhoz kell benyújtani. Hiánypótlásra, az erre való felszólítástól számított 15 napon belül, egyszer van lehetőség. A pályázat befogadásának, illetve a hiánypótlás benyújtásának időpontjaként a hivatalhoz való beérkezés ideje tekintendő. Amennyiben a pályázat nem felel meg az előírt formai és tartalmi követelményeknek, azt az illetékes megyei földművelésügyi hivatal visszaküldi a pályázónak.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes